ილია რიპსი
ილია რიპსი ( ებრ. אליהו (איליה) רִיפְּס ინგლ. Eliyahu Rips, ასევე Ilya Rips; ; გვარი. დ. 1948, რიგა ) — ისრაელელი მათემატიკოსი, რომელიც ცნობილია ნაშრომებით გეომეტრიულ ჯგუფთა თეორიაზე. ფართო საზოგადოებისთვის ცნობილი გახდა, როგორც სტატიის თანაავტორი ბიბლიის კოდირებული ინფორმაციის შესახებ. რიპსი გაიზარდა ლატვიაში (იმ დროს შედიოდა სსრკ-ს შემადგენლობაში). მამა, არონ რიპსი, მათემატიკის მასწავლებელი იყო. ილიამ იყო პირველი ლატვიელი სკოლის მოსწავლე, რომელმაც მონაწილეობა მიიღო მათემატიკის საერთაშორისო ოლიმპიადაში. რვა წელიწადში ოქროს მედალზე დაამთავრა რიგის 23-ე საშუალო სკოლა (ახლანდელი ლომონოსოვის სახელობის გიმნაზია). 1969 წლის 9 აპრილს რიპსმა ( ლატვიის უნივერსიტეტის 20 წლის სტუდენტმა) სცადა თავის დაწვა რიგის ცენტრში თავისუფლების ძეგლთან, რათა გაეპროტესტებინა ვარშავის პაქტის ჯარების ჩეხოსლოვაკიაში შეჭრა. ილია რიპსი გაამწესეს „სპეციალური ტიპის ფსიქიატრიულ საავადმყოფოში“ მსუბუქი ხარისხის შიზოფრენიის დიაგნოზით, სადაც იძულებითი მკურნალობა დაენიშნა. მან ორი წელი გაატარა იზოლატორსი და 1972 წელს, დასავლელი მათემატიკოსების ზეწოლის ქვეშ, საბჭოთა ხელისუფლებამ მას ისრაელში ემიგრაციის უფლება მისცა. ყოფილი ათეისტი, რიპსი შემდგომში მართლმადიდებელი ებრაელი გახდა . როდესაც დამწვრობის შმდეგ გამოჯანმრთელდა და ასპირანტურა დაასრულა, რიპსმა იერუსალიმის ებრაული უნივერსიტეტის მათემატიკის ფაკულტეტზე დაიწყო მუშაობა. 1979 წელს რიპსმა მიიღო ისრაელის მათემატიკური კავშირის ერდეშის პრიზი. რიპსის მნიშვნელოვანი ნაშრომი (ძირითადად გამოუქვეყნებელი) ეხება ჯგუფების მოქმედებას R-ხეებზე.